Arjen Robben

Arjen Robben (; 1984-yil 23-yanvarda tugʻilgan) – niderlandiyalik sobiq professional futbolchi, vinger sifatida oʻynagan. Dribling qobiliyati, tezligi, toʻpni boshqarish va uzoq masofadan zarba berishlari bilan tanilgan, u oʻz avlodining eng yaxshi oʻyinchilaridan biri va sport tarixidagi eng buyuk qanot himoyachilaridan biri hisoblanadi.

Robben dastlab Groningen jamoasida tanildi, u 2000-2001-yilgi Eredivisie mavsumida ushbu jamoa uchun yilning eng yaxshi oʻyinchisi boʻlgan. Ikki yildan soʻng u PSV klubi bilan shartnoma imzolagan va u yerda Niderlandiyaning eng yaxshi yosh futbolchisi unvonini qoʻlga kiritdi hamda Eredivisie chempionligini qozondi. Keyingi mavsumda yetakchi klublar Robbenni oʻz saflariga qoʻshib olishga intildilar va uzoq davom etgan transfer muzokaralari natijasida u 2004-yilda „Chelsea“ klubiga oʻtgan. Robbenning „Chelsea“dagi debyuti jarohati tufayli kechikkan, biroq sogʻayib qaytgach, u jamoasiga ketma-ket ikki marta Premyer-liga chempionligini qoʻlga kiritishga yordam bergan va 2004-yil noyabr oyida Premyer-liganing eng yaxshi futbolchisi deb topilgan. Angliyadagi uchinchi mavsumida ham jarohatlar tufayli toʻliq oʻynay olmagan Robben, keyinchalik Chelse tomonida „Real Madrid“ jamoasiga 35 million yevroga transfer qilingan, Madrid jamoasi bilan shartnoma imzolagan.

2009-yil avgust oyida Robben taxminan 25 million yevro evaziga „Bayern Munich“ jamoasi transfer qilingan. Münchendagi birinchi mavsumida „Bayern“ klubi bilan Germaniya chempionligini qoʻlga kiritgan, bu Robbenning sakkiz yil ichidagi beshinchi liga chempionligi edi. Robben 2013-yilgi UEFA Chempionlar Ligasi finalida gʻalaba golini urgan va mavsumning eng yaxshi jamoasiga kiritilgan. 2014-yilda u FIFPro World XI va UEFA yilning eng yaxshi jamoasiga kiritildi hamda „Oltin toʻp“ mukofotida toʻrtinchi oʻrinni egallagan. Germaniyada u 20 ta sovringa, shu jumladan sakkizta Bundesliga va beshta DFB kubogiga erishgan. „Bayern“ jamoasidagi uzoq yillik faoliyati davomida Robben hamkasbi, qanot hujumchisi Franck Ribéry bilan samarali hamkorligi sababli ham mashhur boʻldi. Ular birgalikda „Robbery“ laqabi bilan atala boshlangan.

Robben 2010-yilgi FIFA Jahon chempionati finalida maydonga tushgan, oʻyin yakunida Niderlandiya Ispaniyaga yutqazgan. Shuningdek, u 2004, 2008 va 2012-yillardagi UEFA Yevropa chempionatlarida va 2006 va 2014-yillardagi FIFA Jahon chempionatlarida ishtirok etgan. 2010-yilgi jahon chempionati turnirida u Bronza toʻpini qoʻlga ega boʻlgan va ramziy yulduzlar jamoasiga kiritilgan.

 Manbalar 

 Havolalar 

 Profili Niderlandiya Qirollik futbol assotsiatsiyasi saytida (gollandcha)



Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Yashayotgan insonlar
Turkum:Niderlandiyalik erkak futbolchilar
Turkum:Futboldagi erkak qanot yarim himoyachilari
Turkum:PSV Eindhoven futbolchilari
Turkum:FC Groningen futbolchilari
Turkum:Chelsea F.C. futbolchilari
Turkum:Real Madrid CF futbolchilari
Turkum:FC Bayern Munich futbolchilari
Turkum:Eredivisie futbolchilari
Turkum:Angliya Premyer-ligasi futbolchilari
Turkum:La Liga oʻyinchilari
Turkum:Bundesliga futbolchilari
Turkum:UEFA Chempionlar ligasida gʻolib boʻlgan futbolchilar
Turkum:UEFA Yevro 2004 oʻyinchilari
Turkum:UEFA Yevro 2008 oʻyinchilari
Turkum:UEFA Yevro 2012 oʻyinchilari
Turkum:FIFA Jahon chempionati 2006 oʻyinchilari
Turkum:FIFA Jahon chempionati 2010 oʻyinchilari
Turkum:FIFA Jahon chempionati 2014 oʻyinchilari
Turkum:Niderlandiyalik muhojir erkak futbolchilar
Turkum:Angliyadagi muhojir erkak futbolchilar
Turkum:Ispaniyadagi muhojir erkak futbolchilar
Turkum:Germaniyadagi muhojir erkak futbolchilar